**Scott Kevin Walker** (født 2. november 1967 i Colorado Springs, Colorado) er en amerikansk politiker som representerer Det republikanske parti. Han har siden 3. januar 2011 vært guvernør i delstaten Wisconsin. Han var valgt *county executive* (en slags rådmann) i Milwaukee County fra 2002 til 2010.

Budsjettbalanseringsforslaget i 2011
------------------------------------

Demonstranter inne i Wisconsins delstatsforsamling. De protesterer mot lovforslaget til guvernør Walker. Foto: Jim Rowley 
Han ble landskjent 11. februar 2011 da han kom med et forslag om balansering av delstatens budsjett, som sammen med en del kutt samtidig ødela de offentlig ansattes mulighet til å lage tariffavtaler. Offentlig ansatte skulle etter lovens forslag ikke få høyere lønnsøkning enn inflasjonen; hvis de skulle få høyere lønning enn dette, må det vedtas via en folkeavstemning av delstatens innbyggere. Fagforeningene fikk heller ikke lov til å få penger direkte fra de ansattes lønn.
Forslaget førte til at de 14 demokratiske medlemmene av Wisconsins delstatssenat rømte til Illinois for at forslaget ikke skulle bli vedtatt. For at et finansieringsforslag skal bli vedtatt i Wisconsin må 20 senatorer være tilstede, og republikanerne hadde bare 19 representanter.

Det ble store daglige demonstrasjoner, og saken fikk stor oppmerksomhet i nasjonale media. 9. mars 2011 fjernet republikanerne alle finansieringsforslag fra loven, slik at den kun handlet om fagforeninger, og vedtok den med 18 stemmer mot én. Saken igangsatte en rekke ønsker om tilbakekallingsvalg, og innen fristen 16. januar 2012 ble det levert 720 000 underskrifter med krav om tilbakekallingsvalg, mens det er krav om 540 000 for at et tilbakekallingsvalg skal bli innvilget.
Walker vant valget som ble avholdt 5. juni 2012 med 53,2 % av stemmene mens Demokratenes utfordrer Tom Barrett fikk 46,3 %. Han har blitt kalt USAs mest polariserende guvernør; en undersøkelse viste at 86 prosent av republikanerne mente han gjorde en god jobb, mens kun åtte prosent av demokratene mente det samme.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Scott-Walker, besøkt 9. oktober 2017[Hentet fra Wikidata]
2. ↑   GeneaStar, GeneaStar person-ID scottkevinwalkers[Hentet fra Wikidata]
3. ↑  Monica Davey og Steven Greenhouse (11. februar 2011): Wisconsin May Take an Ax to State Workers’ Benefits and Their Unions. *The New York Times*.
4. ↑  Bill Glauber (20. februar 2011): In Illinois, Wisconsin Senate Democrats vow unity. *Milwaukee Journal Sentinel*
5. ↑  
Stephen C. Webster (16. januar 2012). «Walker recall petition overshoots requirement by nearly 200,000 signatures». *The Raw Story*.
6. ↑  Craig Gilbert (6. mars 2011): Recall drives could make history. *Milwaukee Journal Sentinel*
7. ↑  Craig Gilbert (8. mars 2011): Scott Walker: Could he be the most polarizing governor in America?. *Milwaukee Journal Sentinel*

Eksterne lenker
---------------

* (en) Offisielt nettsted Rediger på Wikidata

* (en) Scott Walker (Wisconsin politician) – kategori av bilder, video eller lyd på Commons Rediger på Wikidata
* (en) Scott Walker på Internet Movie Database Rediger på Wikidata
* (en) Scott Walker på Twitter Rediger på Wikidata

* Scott Walker på Twitter Rediger på Wikidata

* (en) Scott Walker på Instagram Rediger på Wikidata

* (en) Scott Walker på LinkedIn Rediger på Wikidata

* (en) Scott Walker på YouTube Rediger på Wikidata


|  |  |  |
| --- | --- | --- |
| Forgjenger:**Jim Doyle** | **Wisconsins guvernør**(2011–2019) | Etterfølger:**Tony Evers** |

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Nationalencyklopedin **·** Geni **·** VIAF **·** GND **·** LCCN **·** ISNI
 |